NASZA TOŻSAMOŚĆ
Piyknie po ślónsku godała óma,
my już tak piyknie niy poradzymy.
Jeszcze godómy po ślónsku w dóma,
dyć poza dómym – już sie gańbiymy!
W robocie, w sklepie abo w urzyndzie,
w szkole, w kościele, na kożdym kroku,
niy słychać godki, mówi sie wszyndzie.
Eli na Ślónsku niy ma Ślónzoków?!
Godać po ślónsku dziś niy wypado,
bo cie naznaczóm sorónia łatkóm!
Tóż, choć po polsku idzie ci blado,
łómiesz sie jynzyk tóm jejich „gadkom”.
„Czysto po polsku” dziecka uczymy,
coby łostudy w szkole niy miały.
Zaś poniywczasie sie dziwujymy,
że wyrodziyły sie, „zgorolały”!
Tóż smól to, że patrzóm krziwym łokym
i twoja „inkszość” ci przeciepujóm!
Ło tym, czy Ślónzok jest Ślónzokym,
łobyczoj i godka decydujóm!
Miyj dycki godka w nojwyższyj zocy!
Niy wstydź sie godać w sklepie, w urzyndzie!
Dbej ło łobyczoj ze cołkij mocy
i być Ślónzokym! Zawsze i wszyndzie!
Autor:B.Śmigała
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn kea_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn